English: Thank you. I think the points you made early on about inclusiveness, really, about those with disabilities, whether they be sensory abilities and so on, are actually really important. Digitisation and so on create many opportunities for change and for inclusiveness within those. Those are the ones we want to explore, and there are many examples in countries around the world that I know have been looked at previously, but I think digitisation again creates opportunities there. I should say one thing, of course, which is that one thing we refer to in the paper - not looking at it for the next set of elections, but in the future - is of course online voting. We think there are issues with regard to technology, security and so on at this stage, but of course digitisation opens the door for that, and I think that's a really different thing. Many of us have experience of it in many ways already, so it is about the utilisation of the technology, provided it can be done safely, robustly and, I think, absolutely simply. I think the point you raised in terms of postal votes is absolutely right. Of course, some changes were made after the last elections with regard to the format of the postal vote papers, and I have to confess you're absolutely right about the confusion. I made a mistake and had to go and seek another paper in order to do that, for exactly the same reason - you sign in the wrong place or whatever. And those are easy mistakes to make. So, one of the things in this area that's in the paper for consultation is of course that issue of tracking. And that is ensuring that those who want to vote and who use postal votes - if there are reasons why, there are technical errors like that and so on, there are opportunities for them to be corrected and so on. I don't think that is beyond our abilities at all. I just thank you for the other comments.
Welsh: Diolch i chi. Rwy'n credu bod y pwyntiau a wnaethoch chi gyntaf ynghylch cynhwysiant, mewn gwirionedd, am rai sydd ag anableddau, yn alluoedd synhwyraidd efallai ac yn y blaen, yn wirioneddol bwysig. Mae digideiddio ac yn y blaen yn creu llawer o gyfleoedd ar gyfer newid a chynhwysiant wrth eu cymryd. Y rhain yr ydym ni'n awyddus i'w harchwilio, ac fe geir llawer o enghreifftiau mewn gwledydd ledled y byd yr wyf i'n gwybod iddyn nhw gael eu hystyried cyn hyn, ond rwy'n credu bod digideiddio eto yn creu cyfleoedd yn hyn o beth. Fe ddylwn i ddweud un peth, wrth gwrs, sef yr un peth hwnnw yr ydym ni'n cyfeirio ato yn y papur - nid ei ystyried ar gyfer y gyfres nesaf o etholiadau, ond yn y dyfodol - sef wrth gwrs pleidleisio ar-lein. Rydym ni o'r farn bod yna broblemau o ran technoleg, diogelwch ac yn y blaen ar hyn o bryd, ond wrth gwrs mae digideiddio yn agor y drws i hynny, ac rwy'n credu ei fod yn beth gwahanol iawn. Mae gan lawer ohonom ni brofiad ohono mewn sawl ffordd yn barod, ac felly mae hyn yn ymwneud â'r defnydd o'r dechnoleg, ar yr amod y gellir ei wneud gyda diogelwch, mewn ffordd gadarn ac, yn fy marn i, yn gwbl syml. Rwy'n credu bod y pwynt y gwnaethoch chi ei godi o ran pleidleisiau post yn hollol gywir. Wrth gwrs, digwyddodd rhai newidiadau ar ôl yr etholiadau diwethaf o ran fformat y papurau ar gyfer pleidlais bost, ac mae'n rhaid i mi gyfaddef eich bod chi'n hollol iawn o ran y dryswch. Fe wnes i gamgymeriad fy hun ac roedd hi'n rhaid i mi fynd i chwilio am bapur arall ar gyfer gwneud hynny, am yr un rheswm yn union - mae rhywun yn llofnodi yn y lle anghywir neu beth bynnag. Ac mae'r rhain yn gamgymeriadau sy'n hawdd eu gwneud. Felly, un o'r pethau yn y maes yma sy'n cael ei gynnwys yn y papur ar gyfer ymgynghori yw'r mater hwn o olrhain, wrth gwrs. A sicrhau bod y rhai sy'n awyddus i bleidleisio ac sy'n defnyddio pleidleisiau post - os oes rhesymau am hynny, bod gwallau technegol fel hyn ac ati, bod cyfleoedd i'w cywiro nhw ac yn y blaen. Nid wyf i'n credu bod hynny'r tu hwnt i'n gallu ni o gwbl. Rwyf yn diolch i chi am y sylwadau eraill.